Die jaar 1912 was 'n skrikkeljaar wat volgens die Gregoriaanse kalender op 'n Maandag begin het. Dit was die 12de jaar van die 20ste eeu n.C. In teenstelling met gewone jare het die jaar 366 dae en 'n 29 Februarie gehad. 1 Januarie – Stigting van die Republiek China op die Chinese vasteland. 6 Januarie – Nieu-Meksiko word die 47ste deelstaat van die Verenigde State. 14 Februarie – Arizona word die 48ste deelstaat van die Verenigde State. 23 Februarie – Die Week, voorloper van Die Vaderland, verskyn die eerste keer. 15 April – Die Titanic sink. 7 Julie – Rudolph Lewis wen Suid-Afrika se eerste fietsry goue medalje tydens die Olimpiese Somerspele 1912 in Stockholm. 14 Julie – Kenneth McArthur wen die goue medalje vir die maraton op die Olimpiese Spele in Stockholm. 4 – 8 November Eerwaardes E. Dietrich, F. Balie, J. Jonker en D. Balie as eerste inheemse leraars op 'n Algemene Sendingkonferensie gehou te Genadendal toegelaat. 5 November – Woodrow Wilson behaal 'n wegholoorwinning in die Amerikaanse presidentsverkiesing oor die ampsdraer William Howard Taft. 28 November – Albanië word van die Ottomaanse Ryk onafhanklik.